පොලිසිය අධිකරණයට කරුණු වාර්තා කරමින් කියා සිටියේ ගාල්ල නගරයේ පදිංචි පුද්ගලයෙකු මුහුණු පොත හරහා මැයි 09වන දින බ්‍රිතාන්‍ය ජාතිකයෙකු යැයි කියනා පුද්ගලයෙකු හඳුනාගෙන පසුව දෙදෙනා පණිවුඩද හුවමාරු කරගෙන ඇති බවයි.පසුව එම පුද්ගලයා බ්‍රිතාන්‍ය පවුම් 40,000 ක් වටිනා ත්‍යාගයක් තිබෙන බවත් එය කූරියර් සේවාවක් හරහා එවන්නදැයි ඔහුගෙන් විමසා තිබෙනවා.පැමිණිලිකරු එයට එකඟවිමෙන් පසු කූරියර් සේවා ආයතනයක නිලධාරියෙකු ලෙස තවත් පුද්ගලයෙකු එම භාණ්ඩ  නිදහස් කර ගැනිමට රුපියල් 85,000 ක් අවශ්‍ය බව පවසා ඒ මුදල තැන්පත් කල යුතු පුද්ගලික බැංකුවක ගිණුම් අංකයක්ද ඔහුට දී තිබෙනවා.